**Brian Lee Rolston** (s. 21. helmikuuta 1973 Flint, Michigan, Yhdysvallat) on entinen yhdysvaltalainen jääkiekkoilija. Hän siirtyi keväällä 2012 NHL-joukkue Boston Bruinsin riveihin. Rolston oli monipuolinen hyökkääjä, sillä hän pystyi pelaamaan jokaista hyökkääjän paikkaa. Rolston ilmoitti lopettamisestaan 1.5.2013.

Ura
---

### Juniorivuodet

Rolston pelasi kaudet 1989–1991 NAHL-juniorisarjassa Detroit Compuware Ambassadors -joukkueessa. Kesällä 1991 New Jersey Devils varasi Rolstonin varaustilaisuuden 11. varauksena. Seuraavaksi kaudeksi hän siirtyi CCHA-yliopistosarjaan Lake Superior State Universityn joukkueeseen, jossa pelasi kaksi kautta. Ensimmäisellä kaudellaan Lake Superiorissa joukkue voitti NCAA:n yliopistosarjojen mestaruuden. Toisella kaudellaan Rolston valittiin CCHA:n ykköstähdistöön.

### Ammattilaisura

Kauden 1993–1994 Rolston aloitti Yhdysvaltain maajoukkueen mukana. Loppukauden hän pelasi AHL-joukkue Albany River Ratsissa. Kaudella 1994–1995 Rolston nousi New Jerseyn kokoonpanoon, pelasi runkosarjassa 40 ottelua ja auttoi Devilsin Stanley Cup -mestaruuteen. Rolston pelasi New Jerseyssä kuutena kautena. Pisteiden valossa hänen paras kautensa oli 1998–1999, jolloin hän teki 57 pistettä.

Kaudella 1999–2000 Rolston pelasi kolmessa NHL-joukkueessa. New Jerseystä, hänet kaupattiin pian Colorado Avalancheen vaihdossa Claude Lemieuxiin. Siirtoajan lopulla Rolston siirtyi vaihtokaupassa Bostoniin Martin Grenierin, Samuel Påhlssonin ja ensimmäisen kierroksen varausoikeuden kanssa, josta Colorado sai tilalle Ray Bourquen ja Dave Andreychukin.

Seuraavat neljä kautta hän pelasi Bostonissa, tehden runkosarjassa tehot 101 + 135 = 236. Kaudella 2001–2002 Rolston teki yhdeksän alivoimamaalia, minkä ansiosta voitti liigan alivoimatilaston ja teki Bostonin seuraennätyksen. Minnesota Wildiin Rolston siirtyi vapaana pelaajana vuonna 2004 tehtyään joukkueen kanssa monivuotisen sopimuksen. Rolston oli Minnesotan siihen astisen historian nimekkäimpiä hankintoja vapailta markkinoilta. Hän oli viimeisellä Bostonin kaudellaan tehnyt taas eniten alivoimamaaleja NHL:ssä: seitsemän.

Minnesotassa Rolston teki heti ensimmäisellä kaudellaan 2005–2006 uuden piste-ennätyksensä 79 pistettä, mikä oli myös Minnesotan seuraennätys. Seuraavien kahden kauden aikana Rolstonin pisteet olivat hieman laskusuunnassa. Minnesota ei pystynyt tekemään Rolstonin kanssa jatkosopimusta vuonna 2008, joten joukkue päätti kaupata hyökkääjän ennen heinäkuun ensimmäistä päivää, jolloin aukeavat vapaiden pelaajien markkinat. Kesäkuun lopussa Minnesota myi Rolstonin pelaajaoikeudet Tampa Bay Lightningiin vaihdossa yhteen varausoikeuteen. Tampa Baykään ei tehnyt sopimusta Rolstonin kanssa, sillä New Jersey Devils hankki miehen takaisin joukkueeseensa. Rolstonin ja New Jerseyn välinen sopimus on neljän vuoden mittainen.

Devilsissä Rolston pelasi sopimuksestaan kolme kautta. Kauden 2010–2011 jälkeen hän siirtyi New York Islandersiin, joka hankki hänet Devilsistä vaihdossa Trent Hunteriin. Islandersissa hän teki pelaamissaan 49 ottelussa vain 9 pistettä. Helmikuussa Rolston kaupattiin Boston Bruinsiin. Islanders sai kaupassa Yannick Riendeaun ja Marc Cantinin ja antoi Rolstonin lisäksi Bruinsiin Mike Mottaun.

Rolston ilmoitti uransa päättymisestä 1. toukokuuta 2013.

### Maajoukkueura

Rolston edusti Yhdysvaltoja peräti kolmessa nuorten MM-kilpailuissa. Hän nousi eniten nuorten maailmanmestaruuspelejä pelanneeksi yhdysvaltalaiseksi 22 ottelullaan vuoden 1992 kisoissa, joissa voitti myös MM-pronssia.

Kauden 1993–1994 Rolston aloitti Yhdysvaltain maajoukkueen mukana ja pelasi myös Lillehammerin olympialaisissa Yhdysvaltain joukkueessa. Hän oli joukkueen paras maalintekijä seitsemällä osumallaan. Wienissä 1996 Rolston teki maailmanmestaruuskilpailuissa seitsemän pistettä ja voitti joukkueen mukana MM-pronssia. Myöhemmin samana vuonna Rolston pelasi maailmancupissa. Vahvojen MM-kisaotteidensa ansiosta Rolston otettiin varamiehenä Yhdysvaltain joukkueeseen Jeremy Roenickin tilalle. Hän ei kuitenkaan pelannut kisoissa kuin yhden ottelun kultaa voittaneessa joukkueessa.

Seuraavan kerran Rolston pelasi maajoukkueessa Salt Lake Cityn olympialaisissa 2002, joissa Yhdysvallat voitti olympiahopeaa. Maailmancupissa 2004 Rolston pelasi jälleen maajoukkueessa ja samoin Torinon olympialaisissa 2006.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1990–1991 | Detroit Compuware Ambass. | NAHL | 36 | 49 | 46 | 95 | 14 |  |  |  |  |  |  |  |  |  |  |  | JMM | 8 | 1 | 5 | 6 | 0 |
| 1991–1992 | Lake Superior State Lakers | CCHA | 41 | 18 | 28 | 46 | 16 | – | – | – | – | – |  |  |  |  |  |  | JMM | 7 | 3 | 3 | 6 | 2 |
| 1992–1993 | Lake Superior State Lakers | CCHA | 39 | 33 | 31 | 64 | 20 | – | – | – | – | – | Ykköstähdistö |  |  |  |  |  | JMM | 7 | 6 | 2 | 8 | 2 |
| 1993–1994 | Albany River Rats | AHL | 17 | 5 | 5 | 10 | 8 | 5 | 1 | 2 | 3 | 0 |  |  |  |  |  |  | OK | 8 | 7 | 0 | 7 | 8 |
| 1994–1995 | Albany River Rats | AHL | 18 | 9 | 11 | 20 | 10 | – | – | – | – | – |
| 1994–1995 | New Jersey Devils | NHL | 40 | 7 | 11 | 18 | 17 | 6 | 2 | 1 | 3 | 4 | Stanley Cup |
| 1995–1996 | New Jersey Devils | NHL | 58 | 13 | 11 | 24 | 8 | – | – | – | – | – |  |  |  |  |  |  | MM | 8 | 3 | 4 | 7 | 4 |
| 1996–1997 | New Jersey Devils | NHL | 81 | 18 | 27 | 45 | 20 | 10 | 4 | 1 | 5 | 6 |  |  |  |  |  |  | MC | 1 | 0 | 0 | 0 | 0 |
| 1997–1998 | New Jersey Devils | NHL | 76 | 16 | 14 | 30 | 16 | 6 | 1 | 0 | 1 | 2 |
| 1998–1999 | New Jersey Devils | NHL | 82 | 24 | 33 | 57 | 14 | 7 | 1 | 0 | 1 | 2 |
| 1999–2000 | New Jersey Devils | NHL | 11 | 3 | 1 | 4 | 0 | – | – | – | – | – |
| 1999–2000 | Colorado Avalanche | NHL | 50 | 8 | 10 | 18 | 12 | – | – | – | – | – |
| 1999–2000 | Boston Bruins | NHL | 16 | 5 | 4 | 9 | 6 | – | – | – | – | – |
| 2000–2001 | Boston Bruins | NHL | 77 | 19 | 39 | 58 | 28 | – | – | – | – | – |
| 2001–2002 | Boston Bruins | NHL | 82 | 31 | 31 | 62 | 30 | 6 | 4 | 1 | 5 | 0 |  |  |  |  |  |  | OK | 6 | 0 | 3 | 3 | 0 |
| 2002–2003 | Boston Bruins | NHL | 81 | 27 | 32 | 59 | 32 | 5 | 0 | 2 | 2 | 0 |
| 2003–2004 | Boston Bruins | NHL | 82 | 19 | 29 | 48 | 40 | 7 | 1 | 0 | 1 | 8 |
| 2004–2005 | työsulku/ei pelannut | – | – | – | – | – | – | – | – | – | – | – |  |  |  |  |  |  | MC | 2 | 0 | 0 | 0 | 0 |
| 2005–2006 | Minnesota Wild | NHL | 81 | 34 | 45 | 79 | 48 | – | – | – | – | – |  |  |  |  |  |  | OK | 6 | 3 | 1 | 4 | 4 |  |
| 2006–2007 | Minnesota Wild | NHL | 78 | 31 | 33 | 64 | 46 | 5 | 1 | 1 | 2 | 4 |
| 2007–2008 | Minnesota Wild | NHL | 81 | 31 | 28 | 59 | 53 | 6 | 2 | 4 | 6 | 8 |
| 2008–2009 | New Jersey Devils | NHL | 64 | 15 | 17 | 32 | 30 | 7 | 1 | 1 | 2 | 4 |
| 2009–2010 | New Jersey Devils | NHL | 80 | 20 | 17 | 37 | 22 | 5 | 2 | 1 | 3 | 0 |
| 2010–2011 | New Jersey Devils | NHL | 65 | 14 | 20 | 34 | 34 | – | – | – | – | – |
| 2011–2012 | New York Islanders | NHL | 49 | 4 | 5 | 9 | 6 | – | – | – | – | – |
|  | Boston Bruins | NHL | 21 | 3 | 12 | 15 | 8 | 7 | 1 | 2 | 3 | 0 |
| Yhteensä NHL:ssä | 1256 | 342 | 419 | 761 | 472 | 77 | 20 | 14 | 34 | 38 |

Lähteet
-------

* Brian Rolston The Internet Hockey Databasessa (englanniksi)
* Brian Rolston Legends of Hockey -sivustolla (englanniksi)
* Brian Rolston *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Brian Lee Rolston *Legends of Hockey*. Hockey Hall of Fame and Museum. Viitattu 6. heinäkuuta 2008. (englanniksi)
2. ↑  Brian Rolston *wild.com*. Minnesota Wild Hockey Club, LP.  Arkistoitu 6.7.2008. Viitattu 6. heinäkuuta 2008. (englanniksi)
3. ↑  AP: Bruins free agent signs with Minnesota *ESPN.com*.  8. heinäkuuta 2004. ESPN Internet Ventures. Viitattu 6. heinäkuuta 2008. (englanniksi)
4. ↑  Wild trade Rolston to Lightning *Canada.com: National Post*.  1. heinäkuuta 2008. Canwest Interactive. Viitattu 6. heinäkuuta 2008. (englanniksi)[vanhentunut linkki]
5. ↑  Devils sign Rolston and Holik *Canada.com: National Post*.  2. heinäkuuta 2008. Canwest Interactive. Viitattu 6. heinäkuuta 2008. (englanniksi)[vanhentunut linkki]
6. ↑  Islanders Acquire Rolston from New Jersey *NewYorkIslanders.com*.  28.7.2011. New York Islanders. Viitattu 3.9.2011. (englanniksi)
7. ↑  NHL-mestari yllätti siirtotakarajalla *YLE Urheilu*.  27.2.2012. Yleisradio. Viitattu 27.2.2012.
8. ↑  Rolston hangs them up *IIHF*.  2.5.2013. IIHF. Viitattu 2.5.2013. (englanniksi)
9. 1 2  Brian Rolston (doc) *US. Team Media Guide*. USOC. Viitattu 6. heinäkuuta 2008. (englanniksi)[vanhentunut linkki]
10. ↑  Ross, Sherry: Devs' Rolston Revved for Revival *NYDailyNews.com*.  22. syyskuuta 1996. Viitattu 6. heinäkuuta 2008. (englanniksi)[vanhentunut linkki]

Aiheesta muualla
----------------

* Rolstonin profiili ja statistiikka Jatkoaika-sivustolla (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |